Ebda oġġezzjoni għal att delegat: programmi ta' appoġġ nazzjonali fis-settur tal-inbid Deċiżjoni tal-Parlament Ewropew li ma ssir ebda oġġezzjoni għar-regolament delegat tal-Kummissjoni tat-30 ta' Jannar 2020 li jidderoga mir-Regolament Delegat tal-Kummissjoni (UE) 2016/1149 li jissupplimenta r-Regolament (UE) Nru 1308/2013 tal-Parlament Ewropew u tal-Kunsill f'dak li jirrigwarda l-programmi ta' appoġġ nazzjonali fis-settur tal-inbid (C(2020)00423 – 2020/2543(DEA)) Il-Parlament Ewropew, – wara li kkunsidra r-Regolament Delegat tal-Kummissjoni (C(2020)00423), – war li kkunsidra l-ittra tal-Kumitat għall-Agrikoltura u l-Iżvilupp Rurali tad-19 ta' Frar 2020 lill-President tal-Konferenza tal-Presidenti tal-Kumitati, – wara li kkunsidra l-Artikolu 290 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007, u b'mod partikolari l-Artikoli 53(b), 53(h) u 227(5) tiegħu, – wara li kkunsidra l-Artikolu 111(6) tar-Regoli ta' Proċedura tiegħu, – wara li kkunsidra r-rakkomandazzjoni għal deċiżjoni tal-Kumitat għall-Agrikoltura u l-Iżvilupp Rurali, A. billi d-dazji ad valorem il-ġodda ta' 25 % applikati mill-Istati Uniti għas-settur tal-inbid ta' kwalità jimminaw serjament l-isforzi onerużi ta' promozzjoni mwettqa mis-settur biex isaħħaħ u jikkonsolida s-suq fl-Istati Uniti; B. billi fis-suq globali tal-inbid l-applikazzjoni ta' dawn it-tariffi se tikkawża telf sinifikanti u hemm ir-riskju ta' tfixkil fit-tul minħabba li l-inbejjed ta' valur ogħla jistgħu jiġu sostitwiti bi prodotti minn oriġini oħra; C. billi l-Parlament, fir-riżoluzzjoni tiegħu tat-28 ta' Novembru 2019, appella lill-Kummissjoni biex tieħu azzjoni rapida biex tassisti s-setturi affettwati, laqa' d-dispożizzjonijiet ta' dan l-att delegat iżda ddispjaċih li l-Kummissjoni għadha ma attivatx miżuri tal-OKS għas-setturi affettwati; D. billi l-flessibbiltà fil-ġestjoni tal-programmi ta' promozzjoni, inkluża l-possibbiltà li jinbidlu s-swieq tal-pajjiżi terzi mmirati, toffri lis-settur l-opportunità li jirreaġixxi u jadatta għall-kundizzjonijiet il-ġodda tas-suq; E. billi l-awtorizzazzjoni biex jiġu estiżi l-kampanji ta' promozzjoni lil hinn mil-limitu ta' ħames snin se tiffaċilita l-konsolidazzjoni tas-swieq u se tissodisfa t-talba magħmula għal żmien twil mis-settur tal-inbid; F. billi l-implimentazzjoni rapida ta' dawn il-flessibbiltajiet hija ċentrali għall-effettività u l-effikaċja tagħhom biex tittaffa l-pressjoni fuq is-settur tal-inbid wara l-kontromiżuri tal-Istati Uniti; Jiddikjara li ma joġġezzjonax għar-Regolament delegat; Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni.
Extracted from TA-9-2020-0040_MT.docx